У час мерапрыемства адзначалася, што прафсаюзным актывістам цэнтральнага рэгіёна ёсць чаму павучыцца на Маладзечаншчыне. У прыватнасці, на базе Маладзечанскага раённага аб’яднання прафсаюзаў дзейнічае грамадская камісія па кантролі за выкананнем заканадаўства аб ахове працы, працуе больш за 200 грамадскіх інспектараў. Пры выканкаме створаны і паказалі добрую выніковасць дзве мабільныя рэйдавыя групы, якія рэгулярна наведваюць прадпрыемствы і арганізацыі. Летась раённае прафсаюзнае аб’яднанне правяло 45 праверак выканання заканадаўства аб ахове працы, у час якіх было выяўлена каля 140 парушэнняў.